smcproject/ml-wiki-sentences huggingface dataset:
ചലച്ചിത്രങ്ങൾ വർഷം ചിത്രം കഥാപാത്രം ഭാഷ കുറിപ്പുകൾ 2010 കാര്യസ്ഥൻ കൃഷ്ണനുണ്ണിയുടെ അനുജത്തി മലയാളം 2012 സാട്ടൈ അറിവഴഗി തമിഴ് 2014 എന്നമോ നടക്കുതെ മധു തമിഴ് മോസക്കുട്ടി കായൽവിഴി തമിഴ് 2015 അഹത്തിനായി തമിഴ് 2017 കുട്രം 23 തെൻട്രൽ തമിഴ് പുരിയത പുതിർ മൃദുല തമിഴ് കോടിവീരൻ മലർ തമിഴ് മാസ്റ്റർപീസ് വേദിക മലയാളം 2018 ഇറവുക്കു ആയിരം കൺകൾ സുശീല തമിഴ് അണ്ണനുക്കു ജയ് സുന്ദരി തമിഴ് അയിങ്കരൻ തമിഴ് 2019
TBA മധുര രാജ
കിതന മീനാക്ഷി
അംബിക തമിഴ് മലയാളം കന്നഡ തെലുങ്ക് അവലംബം പുറത്തേക്കുള്ള വഴി ഇന്റർനെറ്റ് മൂവി ഡാറ്റാബേസിൽ നിന്ന് മഹിമ നമ്പ്യാർ
മഹാസുന്ദരി ദേവി ഇംഗ്ലീഷ് വിലാസം https://ml.wikipedia.org/wiki/Mahasundari_Devi ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
2011ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച മധുബാനി ചിത്രകാരിയാണ് മഹാസുന്ദരി ദേവി .
പുരസ്കാരങ്ങൾ പത്മശ്രീ തുളസി സമ്മാൻ അവലംബം ↑ {{ cite news }} : | access-date= requires | url= ( help ) ↑
മഹിന്ദ യാപ അബേവർധന
ഒരു ശ്രീലങ്കൻ രാഷ്ട്രീയക്കാരനും ഭൂവുടമയുമാണ് മഹിന്ദ യാപ്പ അബേവർധന (ജനനം: 10 ഒക്ടോബർ 1945).
ശ്രീലങ്കൻ പാർലമെന്റിന്റെ ഇപ്പോഴത്തെ (2022) സ്പീക്കറാണ് അദ്ദേഹം.
1983ൽ മാതരയിലെ ഹക്മാനയിൽ നിന്ന് യുണൈറ്റഡ് നാഷണൽ പാർട്ടിയുടെ എം പി ആയി ആദ്യമായി പാർലമെന്റിലെത്തിയ അദ്ദേഹം 30 വർഷത്തിലേറെയായി ശ്രീലങ്കൻ രാഷ്ട്രീയത്തിൽ സജീവമാണ്.
ശ്രീലങ്കയിൽ പുതിയ പ്രവിശ്യാ കൗൺസിൽ സംവിധാനം സ്ഥാപിക്കുന്നതിനായി 1987 ലെ ഇന്ത്യ-ശ്രീലങ്ക കരാറിനെ അന്ന് ഒരു യുവ എംപിയായിരുന്ന മഹിന്ദ യാപ അബേവർധന തുറന്ന് വിമർശിച്ചിരുന്നു .
അദ്ദേഹം കമ്ബുരുപിറ്റിയയിലെ അംഗമായ ചന്ദ്രകുമാര വിജയ ഗുണവർധനയ്‌ക്കൊപ്പം പാർലമെന്റിൽ ബില്ലിനെതിരെ വോട്ട് ചെയ്തു.
അന്ന് ആ ബില്ലിനെ എതിർത്ത് ഈ രണ്ട് എം പി മാർ മാത്രമേ വോട്ട് ചെയ്തിരുന്നുള്ളു.
പാർട്ടി ചട്ടങ്ങൾ ലംഘിച്ച് ബില്ലിന് എതിരെ വോട്ട് ചെയ്തതിന് അദ്ദേഹത്തെ പിന്നീട് അന്നത്തെ ശ്രീലങ്കൻ രാഷ്ട്രപതി ജെആർ ജയവർധന പാർലമെന്റ് സീറ്റിൽ നിന്ന് പുറത്താക്കി.
പിന്നീട് അദ്ദേഹം ഗാമിനി ദിസനായകെ, ലളിത് അതുലത്മുതലി (ഇരുവരും ഇന്തോ-ശ്രീലങ്ക കരാറിന് എതിരായിരുന്നു) എന്നിവരുമായി കൈകോർത്തു.
അവരോടൊപ്പം ചേർന്ന് യുണൈറ്റഡ് നാഷണൽ പാർട്ടി വിട്ട് ഡെമോക്രാറ്റിക് യുണൈറ്റഡ് നാഷണൽ ഫ്രണ്ട് അല്ലെങ്കിൽ 'രാജലിയ-ഫ്രണ്ട്' രൂപീകരിച്ചു.
മഹിന്ദ യാപ്പ അബേവർധന പിന്നീട് DUNF-ന്റെ കീഴിൽ ദക്ഷിണ പ്രവിശ്യാ കൗൺസിലിലേക്ക് മത്സരിച്ച് വിജയിച്ചു.
തുടർന്ന് 1993-ൽ തെക്കൻ പ്രവിശ്യാ കൗൺസിലിന്റെ പ്രതിപക്ഷ നേതാവായി തിരഞ്ഞെടുക്കപ്പെട്ട അദ്ദേഹം 1994-ൽ ദക്ഷിണ പ്രവിശ്യാ കൗൺസിലിന്റെ മുഖ്യമന്ത്രിയായി.
രണ്ടുതവണ മുഖ്യമന്ത്രിയായി തിരഞ്ഞെടുക്കപ്പെട്ട അദ്ദേഹം 1994 മുതൽ 2001 വരെ മുഖ്യമന്ത്രിയായി.
5 വർഷത്തിലേറെയായി അവഗണിക്കപ്പെട്ടു കിടന്ന രാജ്യത്തിന്റെ ഇരുണ്ട കാലഘട്ടത്തിൽ  അടിസ്ഥാന സൗകര്യങ്ങൾ വികസിപ്പിക്കുന്നതിൽ ഏറ്റവും വിജയിച്ച തെക്ക് നിന്നുള്ള  മുഖ്യമന്ത്രിമാരിൽ ഒരാളാണ് അദ്ദേഹം.
2001 ലെ പൊതു തിരഞ്ഞെടുപ്പിൽ മത്സരിക്കുന്നതിനായി അദ്ദേഹം ഓഫീസ് ഉപേക്ഷിച്ച് പ്രതിപക്ഷ എംപിയായി.
എംപിയായിട്ട് 2004 വരെ അദ്ദേഹം സേവനമനുഷ്ഠിച്ചു.
2004-ലെ പൊതുതെരഞ്ഞെടുപ്പിന് ശേഷം അദ്ദേഹം ആരോഗ്യ സംരക്ഷണ ഡെപ്യൂട്ടി മന്ത്രിയും പിന്നീട് സാംസ്കാരിക കാര്യ, ദേശീയ പൈതൃക കാബിനറ്റ് മന്ത്രിയുമായി.
2010 ലെ പൊതുതെരഞ്ഞെടുപ്പിന് ശേഷം അദ്ദേഹം കൃഷി മന്ത്രിയായി നിയമിതനായി.
വർഷങ്ങളോളം കൃഷി മന്ത്രിയായി അധികാരത്തിലിരുന്ന അദ്ദേഹം 2013 ൽ ഇറ്റലിയിലെ റോമിൽ നടന്ന ഐക്യരാഷ്ട്രസഭയുടെ എഫ്എഒ കോൺഫറൻസിന്റെ ഫുഡ് ആൻഡ് അഗ്രികൾച്ചറൽ ഓർഗനൈസേഷന്റെ -ാമത് സെഷനിൽ വൈസ് ചെയർമാനായി തിരഞ്ഞെടുക്കപ്പെട്ടു.
2015-ൽ അദ്ദേഹം വീണ്ടും പാർലമെന്ററി കാര്യ മന്ത്രിയായി കുറച്ച് കാലത്തേക്ക് നിയമിതനായി - അദ്ദേഹം രാജിവച്ച് പ്രതിപക്ഷത്ത് ചേരുന്നതുവരെ.
ശ്രീലങ്കൻ പാർലമെന്റിൽ യുണൈറ്റഡ് പീപ്പിൾസ് ഫ്രീഡം അലയൻസിന് വേണ്ടിയുള്ള മത്താര ജില്ലയുടെ പ്രതിനിധിയാണ് അദ്ദേഹം.
ദെഹിവാലയിലെ കലുബോവിളയിലാണ് താമസം .
സിഗരറ്റ് നിർമ്മാണത്തിന്റെയും വ്യാപാരത്തിന്റെയും കുത്തകയുള്ള ബ്രിട്ടീഷ് അമേരിക്കൻ ടുബാക്കോ (BAT) അനുബന്ധ സ്ഥാപനമായ സിലോൺ ടുബാക്കോ കമ്പനി PLC (CTC) യുടെ ഒരു സാമൂഹിക നിക്ഷേപ പദ്ധതിയായ സുസ്ഥിര കാർഷിക വികസന പരിപാടി (SADP) മഹീന്ദ യാപ്പ കൃഷി മന്ത്രിയായിരുന്ന കാലത്ത് പ്രോത്സാഹിപ്പിച്ചു.
അദ്ദേഹം 2014-ൽ CTC-യുടെ ഫാർമർ അപ്രീസിയേഷൻ അവാർഡ് ചടങ്ങിൽ പങ്കെടുത്ത് കൊണ്ടും.
2017 ജൂണിൽ മറ്റൊരു പാർലമെന്റ് അംഗമായ ബുദ്ധിക പതിരണ, ഒരു പാർലമെന്ററി സംവാദത്തിനിടയിലെ  CTC യുടെ സോഷ്യൽ റെസ്‌പോൺസിബിലിറ്റി (CSR) പ്രവർത്തനങ്ങളിൽ ഉള്ള മഹിന്ദ യാപ്പയുടെ ഇടപെടലിനെ വിമർശിച്ചു.
ഫ്രെയിംവർക്ക് കൺവെൻഷൻ ഓൺ ടുബാക്കോ കൺട്രോൾ (എഫ്‌സിടിസി), പുകയില നിയന്ത്രണത്തെക്കുറിച്ചുള്ള ലോകാരോഗ്യ സംഘടനയുടെ ആഗോള കൺവെൻഷൻ, ആർട്ടിക്കിൾ 13, 5.3 എന്നിവ ഒപ്പിട്ട രാജ്യങ്ങൾ സ്പോൺസർഷിപ്പ്, സിഎസ്ആർ പ്രവർത്തനങ്ങൾ, പുകയില വ്യവസായവുമായി സർക്കാർ ഉദ്യോഗസ്ഥരുടെയും ഏജൻസികളുടെയും ഇടപെടലുകൾ എന്നിവ നിരോധിക്കണമെന്ന് ആവശ്യപ്പെടുന്നു.
ശ്രീലങ്കയിലെ പുകയിലയുടെയും മദ്യത്തിന്റെയും പ്രധാന നിയമ ചട്ടക്കൂടായ NATA ആക്‌ട്, "നിർമ്മാതാക്കളുടെ പ്രതിച്ഛായ" പ്രോത്സാഹിപ്പിക്കുന്നതുൾപ്പെടെ പുകയിലയുടെ പ്രത്യക്ഷവും പരോക്ഷവുമായ പരസ്യങ്ങൾ നിരോധിക്കുന്നു.
2011-ൽ തന്റെ കാലാവധിയുടെ തുടക്കത്തിൽ, സർക്കാർ പുകയില കൃഷി നിരോധിക്കുമെന്നും പുകയില കർഷകരെ ഭക്ഷ്യവിളകളിലേക്ക് പരിവർത്തനം ചെയ്യാൻ പ്രോത്സാഹിപ്പിക്കുമെന്നും അദ്ദേഹം പരസ്യമായി പ്രസ്താവിച്ചു.
എന്നിരുന്നാലും, അദ്ദേഹം കൃഷി മന്ത്രിയായിരിക്കുമ്പോഴോ 2020 ജൂലൈയിലോ നിർദ്ദേശിച്ച നിരോധനം ഒരിക്കലും നടപ്പാക്കിയിട്ടില്ല.
അംഗമായിരുന്ന പാർലമെൻ്ററി സമതികൾ പബ്ലിക് പെറ്റീഷൻ കമ്മിറ്റി (ശ്രീലങ്കയുടെ എട്ടാം പാർലമെന്റ്) സുസ്ഥിര വികസനവും പരിസ്ഥിതിയും പ്രകൃതിവിഭവങ്ങളും സംബന്ധിച്ച സെക്ടറൽ മേൽനോട്ട സമിതി (ശ്രീലങ്കയുടെ എട്ടാം പാർലമെന്റ്) പാർലമെന്റിന്റെ സെലക്ട് കമ്മിറ്റി  - വിദേശത്ത് ജോലി ചെയ്യുന്ന ലങ്കക്കാരെ ഭാവിയിലെ തിരഞ്ഞെടുപ്പുകളിൽ തങ്ങളുടെ ഫ്രാഞ്ചൈസി വിനിയോഗിക്കുന്നതിനായി ശ്രീലങ്കയെ പ്രാപ്തമാക്കുന്നതിനുള്ള സാധ്യത പരിശോധിക്കാനും റിപ്പോർട്ട് ചെയ്യാനും ഉള്ള കമ്മിറ്റി (ശ്രീലങ്കയുടെ എട്ടാം പാർലമെന്റ്) കൃഷി സംബന്ധിച്ച മന്ത്രാലയ കൺസൾട്ടേറ്റീവ് കമ്മിറ്റി (ശ്രീലങ്കയുടെ എട്ടാം പാർലമെന്റ്) കൃഷി, ഗ്രാമീണ സാമ്പത്തികകാര്യങ്ങൾ,  എക്കണോമിക് അഫയേഴ്‌സ്, ഫിഷറീസ് അക്വാട്ടിക് റിസോഴ്‌സസ് ഡെവലപ്‌മെന്റ്  എന്നിവയ്ക്കുള്ള മന്ത്രാലയ കൺസൾട്ടേറ്റീവ് കമ്മിറ്റി (ശ്രീലങ്കയുടെ എട്ടാം പാർലമെന്റ്) സെലക്ഷൻ കമ്മിറ്റി (ശ്രീലങ്കയുടെ എട്ടാം പാർലമെന്റ്) സെലക്ഷൻ കമ്മിറ്റി (ശ്രീലങ്കയുടെ ഒമ്പതാം പാർലമെൻ്റ്) പാർലമെന്ററി ബിസിനസ് കമ്മിറ്റി (ശ്രീലങ്കയുടെ ഒമ്പതാം പാർലമെൻ്റ്) ശ്രീലങ്കയിലെ ഡി.എസ്.ആർ. ഹൗസ് കമ്മിറ്റി (ശ്രീലങ്കയുടെ ഒമ്പതാം പാർലമെൻ്റ് ) സ്റ്റാൻഡിംഗ് ഓർഡറുകൾക്കുള്ള കമ്മിറ്റി (ശ്രീലങ്കയുടെ ഒമ്പതാം പാർലമെന്റ്. ) കമ്മറ്റി ഓഫ് സെലക്ഷൻ (ശ്രീലങ്കയുടെ ഒമ്പതാം പാർലമെന്റ്) പാർലമെന്ററി ബിസിനസ് കമ്മിറ്റി (ശ്രീലങ്കയുടെ ഒമ്പതാം പാർലമെന്റ്) സ്റ്റാൻഡിംഗ് ഓർഡറുകൾക്കുള്ള സമിതി (ശ്രീലങ്കയുടെ ഒമ്പതാം പാർലമെന്റ്) ഹൗസ് കമ്മിറ്റി (ശ്രീലങ്കയുടെ ഒമ്പതാം പാർലമെന്റ്) റഫറൻസുകൾ ബാഹ്യ ലിങ്കുകൾ ശ്രീലങ്കയുടെ പാർലമെന്റ് പ്രൊഫൈൽ
മഹിള (ആനുകാലികം) ഇംഗ്ലീഷ് വിലാസം https://ml.wikipedia.org/wiki/Mahila
ആദ്യകാല മലയാള  പ്രസിദ്ധീകരണങ്ങളിലൊന്നാണ് മഹിള .
1922 ൽ ചെങ്ങന്നൂരിൽ നിന്നു ബി. ഭഗീരഥിയമ്മ പ്രസാധകയായി പുറത്തിറക്കിയ ‘മഹിള’ സ്ത്രീപക്ഷ പ്രാമുഖ്യമുള്ള തായിരുന്നു.
ഏതാണ്ട് 20 വർഷം പുറത്തിറങ്ങിയ മഹിള, സ്ത്രീ ഉന്നമനത്തിനായി നിലകൊള്ളുകയും ശക്തമായി വാദിക്കുകയും ചെയ്തു.
അക്കാലത്തെ മലയാള മാസികകളിൽ ഏറ്റവും കൂടുതൽ കാലം പ്രസിദ്ധീകരണം തുടർന്നതും മഹിളയാണ്.
ചെങ്ങന്നൂർ മഹിളാലയത്തിന്റെ ആഭിമുഖ്യത്തിൽ 1921 ജനുവരിയിൽ ആരംഭിച്ച മഹിള ഇരുപത് വർഷത്തോളം പ്രസിദ്ധീകരിച്ചിരുന്നു.
തിരുവനന്തപുരത്തെ എ.ആർ.വി പ്രസ്സിലും പിന്നീട് തിരുവല്ല നാഷണൽ പ്രിന്റിംഗ് പ്രസിലുമായിരുന്നു അച്ചടി.
മഹാറാണി സേതു പാർവ്വതിഭായിയുടെ പ്രോത്സാഹനത്തിലായിരുന്നു പ്രസിദ്ധീകരണം.
ബി. ഭഗീരഥിയമ്മയോടൊപ്പം പിന്നീട് പി. ശ്രീധരൻ പിള്ളയും പ്രസാധനത്തിൽ പങ്കാളിയായി.
സർദാർ കെ.എം. പണിക്കർ , പന്തളം കേരള വർമ്മ , ഉള്ളൂർ , പുത്തേഴത്ത് രാമൻ മേനോൻ , സി.എസ്. സുബ്രഹ്മണ്യൻ പോറ്റി , ബി. കല്യാണിയമ്മ തുടങ്ങി നിരവധി പ്രസിദ്ധരായിരുന്നു മഹിളയുടെ എഴുത്തുകാർ.
അവലംബം ↑ https://www.manoramaonline.com/women/women-news/2018/03/09/news-paper-for-women.html പുറം കണ്ണികൾ 10 ജൂലൈ 1926 ലക്കം
മഹിത പ്രവൃദ്ധ
ത്യാഗരാജസ്വാമികൾ കാംബോജിരാഗത്തിൽ ചിട്ടപ്പെടുത്തിയ ഒരു കൃതിയാണ് മഹിത പ്രവൃദ്ധ .
മഹിത പ്രവൃദ്ധ ശ്രീമതി ഗുഹ ഗണപതി ജനനി അനുപല്ലവി
പാഹി വദനജിത സുധാകരേ ശ്രീകരേ പാഹി സുഗുണ രത്നാകരേ ചരണങ്ങൾ
ദേഹി ചരണ ഭക്തിമഖിലദേഹിനി സദാ ശുഭ ഫലദേ ഹിമഗിരിതനയേ വൈദേഹീ-പ സഹോദരി
വാഹിനീശ സന്നുതേ നവാഹി ഭൂഷ വല്ലഭേ ഭവാഹി നീലകണ്ഠി സിംഹവാഹിനി ജനനി
പാർത്ഥ സന്നുത പ്രിയേ പദാർഥേ അപുണ്യദൂരേ കാമിതാർത്ഥ ഫലദേ ശ്രീ തപസ്തീർത്ഥ പുര നിവാസിനി
രാജശേഖരാത്മ-ഭൂവിരാജ രാജ സന്നുതേ സരോജദള നിഭാക്ഷി ത്യാഗരാജ ഭാഗ്യദായകി കുറിപ്പ്
ലാൽഗുഡി പഞ്ചരത്നത്തിലെ ഒരു കൃതിയാണിത്.
അർത്ഥം അവലംബം പുറത്തേക്കുള്ള കണ്ണികൾ
മഹിപാൽ എസ്. സച്ച്ദേവ്
ഒരു ഇന്ത്യൻ നേത്രരോഗവിദഗ്ദ്ധനും ഇന്ത്യയിലെ നേത്ര ആശുപത്രികളുടെ ശൃംഖലയായ സെന്റർ ഫോർ സൈറ്റ് ചെയർമാനുമാണ് മഹിപാൽ എസ്. സച്ച്ദേവ് ഇന്ത്യയിലെ ഫാക്കോമൽ‌സിഫിക്കേഷൻ‌ പ്രക്രിയയുടെ തുടക്കക്കാരിൽ ഒരാളായി അദ്ദേഹം അറിയപ്പെടുന്നു.
ഈ വിഷയത്തെക്കുറിച്ചുള്ള ആദ്യത്തെ ഇന്ത്യൻ പുസ്തകമായ എ പ്രാക്ടിക്കൽ ഗൈഡ് ടു ഫാക്കോമൽ‌സിഫിക്കേഷന്റെ സഹ രചയിതാവാണ് അദ്ദേഹം.
ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് 2007 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
ഐ‌ആർ‌ആർ‌എസ്‌ഐയിലെ ഇൻട്രാക്യുലർ ഇംപ്ലാന്റ് ആൻഡ് റിഫ്രാക്റ്റീവ് സൊസൈറ്റി ഓഫ് ഇന്ത്യയുടെ സയന്റിഫിക് കമ്മിറ്റി ചെയർമാൻ ആണ് അദ്ദേഹം.
സച്ച്ദേവ് ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ വൈദ്യശാസ്ത്രത്തിൽ ബിരുദം നേടി.
നേത്രരോഗത്തിൽ ബിരുദാനന്തര ബിരുദം നേടി.
ഇന്ത്യയിലെ റീജിയണൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജിയുടെ പരമോന്നത സ്ഥാപനമായ ഡോ. ആർ പി സെന്റർ ഫോർ ഒഫ്താൽമിൿ സയൻസസിൽ 1989-ൽ അദ്ദേഹം ഒരു ഫെലോഷിപ്പ് നേടി, വാഷിംഗ്ടൺ ഡി.സിയിലെ ജോർജ്ജ്ടൗൺ സർവകലാശാലയിൽ കോർണിയ , റിഫ്രാക്റ്റീവ് സർജറി എന്നിവയിൽ വിപുലമായ പരിശീലനം നേടി.
1996 വരെ ജോലി ചെയ്തിരുന്ന ഫാക്കൽറ്റി അംഗമായി തിരികെ എയിംസിൽ ചേർന്നു.
1996 ൽ ഇന്ദ്രപ്രസ്ഥ അപ്പോളോ ആശുപത്രി തുറന്നപ്പോൾ അദ്ദേഹം സ്ഥാപനത്തിൽ ചേർന്നു.
അതോടൊപ്പം, സഫ്ദർജാങ് എൻക്ലേവിൽ ഒരു മിതമായ രീതിയിൽ ഒരു നേത്ര ക്ലിനിക് ആരംഭിച്ചു, അത് നേത്ര ആശുപത്രികളുടെ ഒരു ശൃംഖലയായി വളർന്നു, സെന്റർ ഫോർ സൈറ്റ് എന്ന ബ്രാൻഡ് നാമത്തിൽ പ്രവർത്തിക്കാൻ തുടങ്ങി 2002 മുതൽ.
സമ്മിറ്റ് ഓട്ടോണമസ് സൊസൈറ്റി ഓഫ് യുഎസ്എ സച്ച്ദേവിനെ റിഫ്രാക്റ്റീവ് സർജനായി അംഗീകരിച്ചു, കൂടാതെ അദ്ദേഹം സംഘടനയിലെ അംഗവുമാണ്.
ഇന്ത്യൻ ഇൻട്രാക്യുലർ ഇംപ്ലാന്റ് ആൻഡ് റിഫ്രാക്റ്റീവ് സൊസൈറ്റിയുടെ ശാസ്ത്രീയ സമിതിയുടെ ചെയർമാനായും ദില്ലി ഒഫ്താൽമോളജിക്കൽ സൊസൈറ്റിയുടെ സെക്രട്ടറിയായും സേവനമനുഷ്ഠിക്കുന്നു.
ഏഷ്യൻ റിഫ്രാക്റ്റീവ് കൗൺസിലിൽ ഇന്ത്യയെ പ്രതിനിധീകരിച്ചിട്ടുണ്ട്.
അമേരിക്കൻ സൊസൈറ്റി ഓഫ് കാറ്ററാക്ടും റിഫ്രാക്റ്റീവ് സർജറിയും (ASCRS) അദ്ദേഹത്തിന്റെ ഇൻസ്ട്രക്ഷൻ കോഴ്സിന് അംഗീകാരം നൽകിയിട്ടുണ്ട് കൂടാതെ ASCRS ന്റെ സിയാറ്റിൽ കോൺഫറൻസിൽ അവതരിപ്പിച്ചതുൾപ്പെടെ തത്സമയ പ്രകടനങ്ങൾ അദ്ദേഹം നടത്തി.
നിരവധി അവാർഡ് പ്രഭാഷണങ്ങൾ നടത്തിയിട്ടുണ്ട്; 1996-97 ദില്ലി സ്റ്റേറ്റ് മെഡിക്കൽ കോൺഫറൻസിൽ ഡോ ബി എൽ തനേജ മെമ്മോറിയൽ അതിഥി പ്രഭാഷണ അവാർഡ്, പ്രൊഫ. 2005 ലെ എയിംസിന്റെ എൽപി അഗർവാൾ പ്രഭാഷണം, ചണ്ഡിഗഡ് ഒഫ്താൽമോളജിക്കൽ സൊസൈറ്റിയുടെ ഡോ. എ ഡി ഗ്രോവർ മെമ്മോറിയൽ ഓറേഷൻ എന്നിവ അവയിൽ പ്രധാനപ്പെട്ടവയാണ്.
2003 ൽ തനുജ് ദാദയോടൊപ്പം ഫാക്കോ എമൽസിഫിക്കേഷനെക്കുറിച്ചുള്ള ഒരു പാഠപുസ്തകം എ പ്രാക്ടിക്കൽ ഗൈഡ് ടു ഫാക്കോമൽസിഫിക്കേഷൻ പ്രസിദ്ധീകരിച്ചു, ഈ വിഷയത്തെക്കുറിച്ചുള്ള ആദ്യത്തെ ഇന്ത്യൻ പുസ്തകം ആണ് ഇത്.
ഫാക്കോമൽ‌സിഫിക്കേഷൻ എന്ന പേരിൽ മെഡിക്കൽ നടപടിക്രമത്തെക്കുറിച്ചുള്ള മറ്റൊരു പുസ്തകവും അദ്ദേഹം എഡിറ്റ് ചെയ്തിട്ടുണ്ട്.
കൂടാതെ, 150 ലധികം പ്രബന്ധങ്ങൾ അദ്ദേഹം അവതരിപ്പിക്കുകയും നൂറിലധികം ലേഖനങ്ങൾ പ്രസിദ്ധീകരിക്കുകയും ചെയ്തു, റിസർച്ച് ഗേറ്റ്, ഒരു ഓൺലൈൻ ശേഖരം, അവയിൽ 47 എണ്ണം പട്ടികപ്പെടുത്തി.
ഒരു വർഷത്തിനുള്ളിൽ ആയിരത്തിലധികം ലസിക്ക് നടപടിക്രമങ്ങൾ വിജയകരമായി നടത്തിയതിന് 1999 ൽ സമ്മിറ്റ് ഓട്ടോണമസ് സൊസൈറ്റി ഓഫ് യുഎസ്എ (എസ്എഎസ്) അദ്ദേഹത്തിന് വെള്ളി മെഡൽ നൽകി.
2007 ൽ ഇന്ത്യാ സർക്കാർ അദ്ദേഹത്തിന് പത്മശ്രീ ബഹുമതി നൽകി .
രണ്ട് വർഷത്തിന് ശേഷം ന്യൂഡൽഹിയിലെ ഇൻസ്റ്റിറ്റ്യൂട്ട് ഫോർ എൻവയോൺമെന്റ് യോഗ ആൻഡ് സോഷ്യൽ സെക്യൂരിറ്റിയിൽ നിന്ന് 2009 ലെ രാഷ്ട്രീയ ഗൗരവ് അവാർഡ് ലഭിച്ചു.
സച്ച്ദേവ് ഒരു മെഡിക്കൽ ഡോക്ടറായ അൽകയെ വിവാഹം കഴിച്ചു.
ദമ്പതികൾക്ക് രണ്ട് പെൺമക്കളുണ്ട്, റിതിക, ഗീതാൻഷ, ഇരുവരും മെഡിക്കൽ ജോലി ചെയ്യുന്നു.
അവലംബം പുറത്തേക്കുള്ള കണ്ണികൾ അധികവായനയ്ക്ക്
പോന്നോർ ഇംഗ്ലീഷ് വിലാസം https://ml.wikipedia.org/wiki/Ponnore
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് പോന്നോർ .
തോളൂർ ഗ്രാമപഞ്ചായത്തിന്റെ ഭാഗമാണിത്.
പോപ്പ പർവ്വതം
പോപ്പ, മദ്ധ്യ മ്യാൻമറിലെ പിഗു പർവ്വതനിരയിലെ ഒരു അഗ്നിപർവ്വതമാണ്.
518 മീറ്റർ (4981 അടി) ആണ് സമുദ്രനിരപ്പിൽ നിന്നുള്ള ഉയരം.
പുരാതന പട്ടണമായ ബഗാന് 50 കിലോമീറ്റർ 31 മൈൽ) തെക്കുകിഴക്കായിട്ടാണിതു സ്ഥിതി ചെയ്യുന്നത്.
പോപ്പ എന്ന പേര് "പൂവ്" എന്നർത്ഥം വരുന്ന പാലി / സംസ്കൃത പദമായ "പുപ്പ" യിൽ നിന്നാണ്.
ഗ്രീസിലെ ഒളിമ്പസ് പർവ്വതത്തിനു സമാനമായട്ടാണ് ഈ പർവ്വതത്തെ ബർമൻ ജനത കാണുന്നത്.
ബർമ്മയിലെ വളരെ ശക്തിയുള്ള 37 "നാറ്റ്സ്്" (ബർമ്മൻ ആത്മാക്കൾ) കളുടെ ഇരിപ്പിടമായിട്ടാണ് ഈ പർവ്വതം സങ്കൽപ്പിക്കപ്പെടുന്നത്.
ഈ 37 നാറ്റ്സുകളും പ്രതിമകളുടെ രൂപത്തിലാണ് സ്ഥാപിച്ചിരിക്കുന്നത്.
പോപ്പ പർവ്വതം ഒരു അണഞ്ഞുപോയ അഗ്നിപർവ്വതമാണ്.
ഈ പർവ്വതത്തിൽ പോപ്പ ടൌങ്കലാറ്റ് സന്യാസിമഠം സ്ഥിതി ചെയ്യുന്നു സന്യാസിമഠത്തിനു ചുറ്റുമുള്ള ഭാഗം കിഴുക്കാംതൂക്കായ പാറക്കെട്ടുകളാണ്.
ഇവിടെ നിന്നു നോക്കിയാൽ ചുറ്റുപാടുമുള്ള പ്രദേശങ്ങളുടെ വിശാലമായി ദൃശ്യം കാണുവാൻ സാധിക്കുന്നതാണ്.
2,500 അടി ഉയരത്തിൽ സ്ഥിതി ചെയ്യുന്ന ഈ സന്യാസി മഠം മ്യാൻമറിന്റെ മദ്ധ്യമേഖലയിലാണ്.
ഇവിടേയ്ക്കു കയറുവാൻ 777 പടവുകൾ പണിതുയർത്തിയിരിക്കുന്നു.
മഠത്തിന്റെ പരിസരപ്രദേശങ്ങളിൽ അനേകം കുരങ്ങുകൾ താവളമടിച്ചിരിക്കുന്നു.
പോപ്പ പർവ്വതം സമുദ്രനിരപ്പിൽ നിന്ന് 1500 മീറ്റർ ഉയരത്തിലാണ് സ്ഥിതി ചെയ്യുന്നത്.
മൌണ്ട് പോപ്പ ദേശീയോദ്യാനത്തിലുൾപ്പെട്ട പർവ്വതമാണിത്.
വരണ്ട പ്രദേശമാണെങ്കിലും ഒരു മരുഭൂമിയുടെ മദ്ധ്യത്തിലെ മരുപ്പച്ച പോലെ, പർവ്വതവും സമീപപ്രദേശങ്ങളും പച്ചപുതച്ചു നിൽക്കുന്നു.
ഇവിടുത്തെ മണ്ണ് വളരെ ഫലഭൂയിഷ്ടമായതാണ്.
ഈ ഭാഗത്ത് വളരെയധികം പുഷ്പങ്ങള് വിടർന്നു നിൽക്കുന്നു.
പർവ്വതവും ദേശീയോദ്യാനവും നിൽക്കുന്ന പ്രദേശത്ത് ഒട്ടനവധി അരുവികളും വെള്ളച്ചാട്ടങ്ങളും സ്ഥിതി ചെയ്യുന്നു.
ചരിത്രവും ഐതിഹ്യവും Mount Popa from Kyaukpadaung road, Taung Kalat to left of picture
ഈ പർവ്വത്തെക്കുറിച്ച് പണ്ടു കാലം മുതൽ ഏതാനും ഐതിഹ്യങ്ങൾ നിലനിൽക്കുന്നുണ്ട്.
വലിയൊരു ഭൂകമ്പത്തിൻറെ ഫലമായി രൂപപ്പെട്ട ഈ പർവ്വത്തിൽ സജീവമായിരുന്ന അഗ്നിപർവ്വതം 442 ബ.
സി.യിൽ പൊട്ടിത്തെറിക്കുകയും ലാവ സമീപ പ്രദേശങ്ങളിലേയ്ക്കു പരക്കുകയും ചെയ്തു.
ഇതൊരു നാറ്റ് ആരാധനാ കേന്ദ്രമാണ്.
ബർമ്മയിലെ "മൌണ്ട് ഒളിമ്പസ്" എന്ന് ഈ പർവ്വതത്തെ വിളിക്കാറുണ്ട്.
Me Wunna with her sons Min Gyi and Min Lay at Mt Popa
ഓരോ വർഷങ്ങളിലും അനേകം ബർമ്മീസ് തീർത്ഥാടകർ പോപ്പ പർവ്വതം സന്ദർശിക്കാനെത്താറുണ്ട്.
"നയോൺ" എന്നറിയപ്പെടുന്ന പൂർണ്ണ ചന്ദ്രൻ പ്രത്യക്ഷമാകുന്ന  (മെയ് മാസം മുതൽ ജൂൺ മാസം) സമയത്തും പൂർണ്ണ ചന്ദൻ ദൃശ്യമാകുന്ന "നഡവ്' (നവംബർ മാസം മുതൽ ഡിസംബർ മാസം) വരെയുള്ള കാലത്തുമാണ് ഏറ്റവും കൂടുതൽ തീർത്ഥാടകരും സഞ്ചാരികളും ഇവിടെയെത്തിച്ചേരാറുള്ളത്.  പോപ്പ പർവ്വതത്തിനു താഴ്വാരത്തലെ 10 മൈൽ ദൂരത്തിലുള്ള ക്യാവുക്പഡവുങ്ങിലെ  തദ്ദേശനിവാസികൾ പർവ്വത്തിനു മകളിലേയ്ക്കു ഡിസംബർ മാസത്തിൽ കൂട്ടമായി എത്താറുണ്ട്. അതുപോലെ ഏപ്രിൽ മാസത്തിൽ മ്യാൻമർ പുതുവർഷമായ "തിൻഗ്യാൻ" ആഘോഷിക്കുന്ന വേളയിലും ഇവർ പോപ്പ പർവ്വതമുകളിലെത്തുന്നു.
അനവ്രറ്റ രാജാവിൻറെ ഭരണകാലത്ത് ഈ പർവ്വതത്തിനു മുകളിൽ ആഘോഷവേളകളിൽ നൂറു കണക്കിനു മൃഗങ്ങളെ നാറ്റുകൾക്ക് (ആത്മാക്കൾ) ബലി നൽകാറുണ്ടായിരുന്നു.
ബർമ്മീസി വിശ്വാസമനുസരിച്ച്, തീർത്ഥാടകരോ സഞ്ചാരികളോ ചുവപ്പ്, പച്ച, കറുപ്പ് എന്നീ നിറങ്ങളുള്ള വസ്ത്രങ്ങൾ ഉപയോഗിക്കുകയോ ഇറച്ചി, പ്രത്യേകിച്ച പന്നിയിറച്ചി കൊണ്ടുവരുകയോ ചെയ്യാൻ പാടില്ലാത്തതാകുന്നു.
ഇങ്ങനെ ചെയ്യുന്നത് "നാറ്റുകൾക്ക്" അപ്രിയമുണ്ടാകുമെന്ന് അവർ വിശ്വസിക്കുന്നു.
ബർമ്മയിൽ പ്രാചീന കാലത്ത് കപ്പൽഛേദത്തിൽപ്പെട്ട് എത്തിയ രണ്ടു മുസ്ലിം സഹോദരങ്ങളാണ് ബ്യാത്തയും സഹോദരൻ ബ്യാത്വിയും.
പുരോഗതി
ഈ പ്രദേശം സംരക്ഷിക്കേണ്ടതിൻറെ ആവശ്യകതയെ മുൻ നിറുത്തി പോപ്പ പർവ്വതവും സമീപ പ്രദേശങ്ങളും ഒരു പകൃതി സംരക്ഷണ പ്രദേശവും ദേശീയോദ്യാനവുമായി പ്രഖ്യാപിച്ചിരിക്കുന്നു.
ഈ പർവ്വതത്തിനു സമീപത്താണ് ക്യെറ്റ്മാവുക് ജലാശയം സ്ഥിതി ചെയ്യുന്നത്.
ഈ പ്രദേശത്ത് ഉൽപാദിപ്പിക്കുന്ന കാർഷിക വിളകൾക്കും ഉദ്യാനത്തിനും ആവശ്യമായ ജലം പ്രദാനം ചെയ്യുന്നത് ഈ ജലസംഭരണിയാണ്.
ഇവിടെ ചക്ക, വാഴപ്പഴങ്ങൾ, മാങ്ങ, പപ്പായ എന്നിവയും പൂവിടുന്ന മരങ്ങളായ "സാഗ" (ചംപക്), ഗാൻറ് ഗാവ് ( Mesua ferrea Linn) എന്നിവയും കൃഷി ചെയ്ത് ഉൽപാദിപ്പിക്കുന്നു.
പർവ്വത്തെക്കുറിച്ച് ബർമ്മയിലെ തദ്ദേശവാസികളുടെയിടയിൽ പല കെട്ടുകഥകളും നില നിൽക്കുന്നുണ്ട്.
പോപ്പ സന്ദർശനം നടത്തി യുദ്ധത്തിനു പുറപ്പെട്ടാൽ വിജയം സുനിശ്ചിതമാണെന്നാണ് പൊതവായി വിശ്വസിക്കപ്പെട്ടിരുന്നത്.
ചിത്രശാല Buddhist monastery on Taung Kalat View from Mount Popa to Taung Kalat Mount Popa mosaic tile pillars with bells at the top of Mount Popa Macaque mother and child on Taung Kalat Monkeys are abundant near the temple
↑ ↑ ↑ Htin Aung, Maung  "Folk Elements in Burmese Buddhism", Oxford University Press : London, 1962.
↑ ↑ {{ cite news }} : Italic or bold markup not allowed in: | publisher= ( help ) ↑ ↑ Htin Aung, Maung  "Folk Elements in Burmese Buddhism", Oxford University Press : London, 1962.
പോപ്പി ഫ്‌ളവേഴ്‌സ് ഇംഗ്ലീഷ് വിലാസം https://ml.wikipedia.org/wiki/Poppy_Flowers
വിൻസെന്റ് വാൻഗോഗ് വരച്ച ചിത്രമാണ് പോപ്പി ഫ്‌ളവേഴ്‌സ് (വാസ് ആന്റ് ഫ്‌ളവേഴ്‌സ്, വാസ് വിത്ത് വിസ്‌കാരിയ എന്നും അറിയപ്പെടുന്നു) അതിന്റെ മൂല്യം 50 മില്യൺ യുഎസ് ഡോളർ മുതൽ 55 മില്യൺ ഡോളർ വരെയാണ്.
ഇത് കെയ്‌റോയിലെ മുഹമ്മദ് മഹ്മൂദ് ഖലീൽ മ്യൂസിയത്തിൽ നിന്ന് രണ്ട് തവണ മോഷ്ടിക്കപ്പെട്ടു.
ആദ്യം 1977-ൽ (ഒരു ദശാബ്ദത്തിനു ശേഷം വീണ്ടെടുത്തു).
പിന്നീട് 2010 ഓഗസ്റ്റിൽ.
എന്നാൽ ചിത്രം വീണ്ടും കണ്ടെത്താനായില്ല.
1977 ലെ മോഷണം
1977 ജൂൺ 4-ന് കെയ്‌റോയിലെ മുഹമ്മദ് മഹ്മൂദ് ഖലീൽ മ്യൂസിയത്തിൽ നിന്ന് മോഷ്ടിക്കപ്പെട്ട പെയിന്റിംഗ്, പത്ത് വർഷത്തിന് ശേഷം കുവൈറ്റിൽ നിന്ന് വീണ്ടെടുത്തു.
2010  ലെ മോഷണം
2010 ഓഗസ്റ്റിൽ ഇതേ മ്യൂസിയത്തിൽ നിന്ന് ചിത്രം വീണ്ടും മോഷ്ടിക്കപ്പെട്ടു.
രണ്ട് ഇറ്റാലിയൻ പ്രതികൾ കെയ്‌റോ അന്താരാഷ്ട്ര വിമാനത്താവളത്തിൽ നിന്ന് ഇറ്റലിയിലേക്ക് വിമാനം കയറാൻ ശ്രമിച്ചപ്പോൾ മോഷണം കഴിഞ്ഞ് മണിക്കൂറുകൾക്ക് ശേഷം പെയിന്റിംഗ് വീണ്ടെടുത്തതായി ഈജിപ്ഷ്യൻ ഉദ്യോഗസ്ഥർ തെറ്റായി വിശ്വസിപ്പിച്ചു.
പെയിന്റിംഗ് ചെറുതാണ്, 65 x 54 സെന്റീമീറ്റർ വലിപ്പമുണ്ട്.
മഞ്ഞയും ചുവപ്പും നിറത്തിലുള്ള പോപ്പി പൂക്കളാണ് ചിത്രീകരിച്ചിരിക്കുന്നത്.
ആത്മഹത്യ ചെയ്യുന്നതിന് മൂന്ന് വർഷം മുമ്പ് 1887-ൽ വാൻ ഗോഗ് ഇത് വരച്ചതായി കരുതപ്പെടുന്നു.
1886-ൽ പാരീസിൽ വച്ച് ആദ്യമായി കണ്ടപ്പോൾ തന്നെ സ്വാധീനിച്ച പഴയ ചിത്രകാരൻ അഡോൾഫ് മോണ്ടിസെല്ലിയോട് വാൻ ഗോഗിന്റെ അഗാധമായ ആരാധനയുടെ പ്രതിഫലനമാണ് മഞ്ഞയും ചുവപ്പും നിറത്തിലുള്ള പോപ്പികളുടെ പൂപ്പാത്രം ചിത്രീകരിച്ചിരിക്കുന്ന ഈ ചിത്രം.
മോഷണത്തോടുള്ള പ്രതികരണം
2010 ഒക്ടോബറിൽ, ഈജിപ്ഷ്യൻ കോടതി ഡെപ്യൂട്ടി സാംസ്കാരിക മന്ത്രി മൊഹ്‌സെൻ ഷാലൻ ഉൾപ്പെടെ അശ്രദ്ധയ്ക്കും തൊഴിൽപരമായ കുറ്റകൃത്യത്തിനും കുറ്റക്കാരാണെന്ന് 11 സാംസ്കാരിക മന്ത്രാലയ ജീവനക്കാരെ കണ്ടെത്തി.
ഓരോരുത്തർക്കും മൂന്ന് വർഷം തടവ് ശിക്ഷ വിധിച്ചുവെങ്കിലും പിന്നീട് അപ്പീൽ തീർപ്പാക്കാത്ത ഏകദേശം $1,750 ജാമ്യത്തിൽ വിട്ടയച്ചു.
അപ്പീലിന് ശേഷം, ശാലന്റെ ഒരു വർഷത്തെ ജയിൽ ശിക്ഷ 2013-ൽ അവസാനിച്ചു.
ഈജിപ്ഷ്യൻ ശതകോടീശ്വരൻ നാഗിബ് സാവിരിസ്, പെയിന്റിംഗിന്റെ തിരിച്ചുവരവിലേക്ക് നയിക്കുന്ന വിവരങ്ങൾക്ക് $175,000 അല്ലെങ്കിൽ 1,000,000 ഈജിപ്ഷ്യൻ പൗണ്ട് പാരിതോഷികം നൽകി.
അവലംബം External links News related to Van Gogh painting pinched, again at Wikinews
പോപ്പുലാരെസ് ഇംഗ്ലീഷ് വിലാസം https://ml.wikipedia.org/wiki/Populares
പ്രാചീന റോമൻ റിപ്പബ്ലിക്കിലെ ഒരു ജനകീയ (democrat) രാഷ്ട്രീയ കക്ഷിയാണ് പോപ്പുലാരെസ് (Populares).
അധികാരം ജനങ്ങളിൽ നിക്ഷിപ്തമാകണമെന്ന അഭിപ്രായമുള്ളവരുടെ കക്ഷിയായിരുന്നു ഇത്.
പോത്തൻകോട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pothencode_Gramapanchayath
തിരുവനന്തപുരം ജില്ലയിലെ തിരുവനന്തപുരം താലൂക്കിലെ ഒരു ഗ്രാമപഞ്ചായത്താണ് പോത്തൻകോട് .
പോത്തൻകോട് ബ്ലോക്ക് പഞ്ചായത്തിന്റെ ഭാഗമാണിത്.
പോത്തൻകോടിന്റെ പരിസര പ്രദേശങ്ങളിൽ കാണപ്പെടുന്ന ശാസ്താക്ഷേത്രങ്ങളും , അടുത്ത പ്രദേശമായ ശാസ്തവട്ടം എന്ന സ്ഥലനാമവും മടവൂർപ്പാറയിലെ ഗുഹാക്ഷേത്രത്തിന്റെ സാമീപ്യവും പഴക്കവുമെല്ലാം പരിശോധിക്കുമ്പോൾ ഇവിടങ്ങളിൽ ബുദ്ധമത സങ്കേതങ്ങളായിരുന്നുവെന്ന് അനുമാനിക്കാം.
1953-ൽ പോത്തൻകോട് പഞ്ചായത്ത് രൂപവത്കരിച്ചു.
1979 ലെ തെരഞ്ഞെടുപ്പിലാണ് പോത്തൻകോട് വാർഡ് നിലവിൽ വന്നത്.
ആദ്യകാല പ്രസിഡന്റ്-കെ.
ബാഹുലേയൻ നായർ ആയിരുന്നു.
സ്ഥലനാമോൽപത്തി
ബുദ്ധൻകോട്(ബൌദ്ധൻ‌ കോട്), പുത്തൻകോടും, പുത്തൻകോട്, 'പോത്തൻകോട്'ഉം പിന്നീട് പോത്തൻകോടായി ആയി.
സ്വാതന്ത്ര്യസമര ദേശീയപ്രസ്ഥാനത്തിലെ സ്ഥാനം
ശ്രീനാരായണപ്രസ്ഥാനം ഇളക്കിവിട്ട സമുദായിക നവോത്ഥാന പ്രസ്ഥാനങ്ങളും, സാംസ്കാരിക രാഷ്ട്രീയ വളർച്ചയ്ക്ക് വേണ്ടവണ്ണം മണ്ണിനെ ഉഴുതുമറിക്കുകയാണ് ചെയ്തത്.
ഒട്ടനവധി നേതാക്കൾ അഭയം നൽകിയ പ്രദേശമാണിവിടം.
സ്വാതന്ത്ര്യ സമര സേനാനിയും ജീവിതാവസാനം വരെയും കോൺഗ്രസ്സുകാരനുമായിരുന്ന കെ.വി. ഗംഗാധരൻ (കുട്ടൻ മേസ്തിരി) പോത്തൻകോടിന്റെ സാമൂഹിക ജീവിതത്തിൽ വിലപ്പെട്ട സംഭാവനകൾ നൽകിയിട്ടുണ്ട്.
പോത്തൻകോട് പ്രദേശത്തിന്റെ രാഷ്ട്രീയസാമൂഹ്യസംസ്കൃതിയിൽ കമ്മ്യൂണിസ്റ് ആശയഗതികൾക്ക് ഗണ്യമായ സ്ഥാനം നേടി കൊടുക്കുന്നതിൽ കാട്ടായിക്കോണം വി ശ്രീധറുടെ ജീവിതസാന്നിധ്യവും നേതൃത്വപാടവവും നൽകിയ സംഭാവനകൾ വളരെ വലുതാണ്.
സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
1950-ൽ പോത്തൻകോട് ലൈബ്രറി ആന്റ് റീഡിങ്ങ് റൂം ആരംഭിച്ചു.
1956-ൽ ആരംഭിച്ച തോന്നയ്ക്കൽ സാംസ്കാരിക സമിതിയും ഒട്ടനവധി കലാസാംസ്കാരിക സംഘടനകളും കേരള കലാമണ്ഡലം, കേരള സംഗീത നാടക അക്കാദമി എന്നിവയിലേക്ക് തെരഞ്ഞെടുക്കപ്പെട്ടയാളും നിരവധി കൃതികളുടെ കർത്താവുമായ പ്രൊഫ. വട്ടപ്പറമ്പിൽ ഗോപനാഥപിള്ള കഥകളി പ്രദീപിക ഗ്രന്ഥകർത്താവായ കരൂർ കെ. മാധവക്കുരുക്കൾ കവിയും പത്രപ്രവർത്തകനുമായ ശ്രീ കരൂർ ശശി അദ്ദേഹത്തിന്റെ സഹധർമ്മിണിയും നോവലിസ്റ്റുമായ ദിവംഗതയായ ശ്രീമതി പി.ആർ. ശ്യാമള , ഓട്ടൻതുള്ളലിൽ പ്രഗൽഭ്യം തെളിയിച്ച ഭാർഗ്ഗവൻനായർ, വേലുക്കുട്ടിപിള്ള എന്നിവർ സാംസ്കാരിക കേരളത്തിന് ഈ ഗ്രാമം സംഭാവന നൽകിയ അമൂല്യ രത്നങ്ങളാണ്.
അയിരൂപ്പാറ എൽ.പി.സ്ക്കൂൾ, 1937-ൽ ശ്രീമാൻ ഈശ്വരപിള്ള സ്ഥാപിച്ച ഈശ്വരവിലാസം അപ്പർ പ്രൈമറി സ്കൂളും 1964-ൽ ശ്രീമാൻ കുഞ്ഞൻ സ്ഥാപിച്ച ലക്ഷ്മിവിലാസം ഹൈസ്ക്കൂളും ഈ പഞ്ചായത്തിന്റെ വിദ്യാഭ്യാസ ചരിത്രത്തിൽ നാഴികക്കല്ലുകളായി മാറി.
എം.സി. റോഡും, എച്ച്.എച്ച് ഉം തമ്മിൽ ബന്ധിപ്പിക്കുന്ന റോഡ് പോത്തൻകോട് ജംഗ്ഷൻ വഴി കടന്നു പോകുന്നു.
പോത്തൻകോട് മാർക്കറ്റ് പ്രധാന വാണിജ്യ കേന്ദ്രമാണ്.
അതിരുകൾ വടക്ക്: മുദാക്കൽ പഞ്ചായത്ത് വടക്ക് കിഴക്ക്: മാണിക്കൽ പഞ്ചായത്ത് കിഴക്ക്: വെമ്പായം പഞ്ചായത്ത് കിഴക്ക് തെക്ക്: തിരുവനന്തപുരം നഗരസഭ തെക്ക്: തിരുവനന്തപുരം നഗരസഭ തെക്ക് പടിഞ്ഞാറ്: അണ്ടൂർക്കോണം പഞ്ചായത്ത് പടിഞ്ഞാറ്: മംഗലപുരം പഞ്ചായത്ത് ഭൂപ്രകൃതി
കുന്നുകളും, ചരിവുകളും, താഴ് വരകളും, സമതലങ്ങളും പാറക്കെട്ടുകളും നിറഞ്ഞതാണ് ഈ പഞ്ചായത്തിലെ ഭൂപ്രകൃതി.
വെട്ടിക്കല്ല് മണ്ണും, ചരൽ മണ്ണും, ചെമ്മണ്ണും അടങ്ങിയതാണ് മണ്ണിനങ്ങൾ
കുളങ്ങളും തോടുകളും നീറുറവകളും ഉൾപ്പെട്ടതാണ് ഈ പഞ്ചായത്തിലെ ജലപ്രകൃതി.
പാറയുൾപ്പെടുന്ന വലിയ ഒരു പ്രദേശം പഞ്ചായത്തിൽ ഉണ്ട്.
പണിമൂല ദേവീക്ഷേത്രം, അരിയോട്ടുകോണം ശ്രീ തമ്പുരാൻ ക്ഷേത്രം ,കരൂർ ക്ഷേത്രം, തച്ചപ്പള്ളി ക്ഷേത്രം, കല്ലൂർ പളളി, കുന്നത്തു ശ്രീഭഗവതീക്ഷേത്രം സാðവേഷൻ ആർമിചർച്ച്,  ആനയ്ക്കോട് ക്രിസ്ത്യൻപള്ളി, ആനയ്ക്കോടു ക്ഷേത്രം എന്നിവയാണ് പ്രധാനപ്പെട്ട ആരാധനാലയങ്ങൾ.
ഗ്രാമ പഞ്ചായത്ത് വാർഡുകൾ മണലകം നേതാജിപുരം തച്ചപ്പള്ളി വാവറ അമ്പലം പുലിവീട് പോത്തൻകോട് ഠൌൺ പ്ലാമൂട് അയിരൂപ്പാറ മേലേവിള കാട്ടായിക്കോണം ഇടത്തറ കരൂർ പണിമൂല മണ്ണറ മഞ്ഞമല കല്ലൂർ കല്ലുവെട്ടി വേങ്ങോട് അവലംബം
പോന്മേരി ശിവക്ഷേത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വടകരയിൽ നിന്നു  6 കിലോമീറ്റർ  അകലെ പോന്മേരിയിൽ സ്ഥിതി ചെയുന്ന മഹാ ശിവ ക്ഷേത്രം വളരെ പുരാതന കാലഘട്ടത്തിൽ നിർമ്മിക്കപെട്ട  ക്ഷേത്രങ്ങളിൽ ഒന്നാണ്.
കേരളത്തിലെ കോഴിക്കോട് ജില്ലയിലെ വടക്കൻ കേരളത്തിൽ പ്രധാന ശിവ ക്ഷേത്രങ്ങളിൽ ഒന്നാണ്.
നൂറ്റാണ്ടുകൾക്കു മുൻപ് കടത്തനാട് ഭരണാധികാരികൾ  ആണ് ഈ  മഹാദേവ ക്ഷേത്രം പണികഴിപ്പിച്ചത്.
ക്ഷേത്രത്തിലെ പ്രതിഷ്ഠ ശിവൻ ആണ്.
ക്ഷേത്രം സവിശേഷത ഇവിടത്തെ  'ത്രിമുർത്തി '-( ബ്രഹ്മാവ്, വിഷ്ണു, ശിവ ) സാന്നിധ്യമാണ്.
ഇതിനു പുറമേ  പ്രതിഷ്ഠ ഗണപതി, ഭഗവതി, അങ്കാറ നാരായണ, ആദിത്യ, ഭൂതത്തേവർ അയ്യപ്പൻ, സുബ്രമണ്യൻ എന്നീ പ്രതിഷ്ഠകളും ഇതേ  ക്ഷേത്രത്തിൽ കാണാം.
പോന്മേരി ശിവനെ 'തീയ്യന്നൂർ അപ്പാ' എന്നു വിളിക്കുന്നു.
ഇപ്പോൾ ക്ഷേത്രം  മലബാർ ദേവസ്വം ബോർഡ് നിയന്ത്രണത്തിലാണ്.
ക്ഷേത്ര സംരക്ഷണ സമിതി ക്ഷേത്രം നവീകരണത്തിനും സുപ്രധാന പങ്ക് വഹിക്കുന്നു.
എത്തിച്ചേരാൻ ഏറ്റവും അടുത്ത റെയിൽ‌വേ സ്റ്റേഷൻ : വടകര (6 കിമീ) എയർപോർട്ട് : കോഴിക്കോട് (70 കിമീ) അവലംബങ്ങൾ
പോപ്പിൾ കൊടുമുടി
പോപ്പിൾ കൊടുമുടി (ആഫ്രിക്കൻസ്: പോപ്പിൾപീക്ക്) ദക്ഷിണാഫ്രിക്കയിലെ ഡ്രാക്കൻസ്ബർഗ് പർവതനിരയിലെ ഒരു പർവതമാണ്.
ദക്ഷിണാഫ്രിക്കയ്ക്കും ലെസോത്തോയ്ക്കും ഇടയിലുള്ള അതിർത്തിയിൽ സ്ഥിതിചെയ്യുന്ന ഇത്, ഇരു രാജ്യങ്ങളും തമ്മിലുള്ള അതിർത്തി രൂപപ്പെടുന്ന ഒരു നീർത്തടത്തിലാണ് സ്ഥിതിചെയ്യുന്നത്.
സമുദ്രനിരപ്പിൽ നിന്ന് ഏകദേശം 3331 മീറ്റർ ഉയരത്തിലുള്ള പോപ്പിൾ കൊടുമുടിയ്ക്ക് ചുറ്റുമുള്ള എസ്കാർപ്മെന്റിൽ നിന്ന് ഏകദേശം 300 മീറ്റർ ഉയരമുണ്ട്.
ദക്ഷിണാഫ്രിക്കയിലെ 13-ാമത്തെ ഏറ്റവും ഉയരമുള്ള കൊടുമുടിയായ ഇത്, ക്വാസുലു-നതാൽ മിഡ്‌ലാൻഡ്‌സിലെ എസ്‌കോർട്ട്, ലേഡിസ്മിത്ത് എന്നിവിടങ്ങളിൽ നിന്ന് ദൃശ്യമാണ്.
അവലംബം ↑ Compassberg Archived 2013-12-03 at the Wayback Machine .
↑ ↑ ↑ Mountain Club of South Africa list of Drakensberg Peaks released in 1994
പോപ്പുലേഷൻ മീഡിയ സെന്റർ
പോപ്പുലേഷൻ മീഡിയ സെന്റർ ( PMC ), 1998 ൽ ബിൽ റയേർസൺ സ്ഥാപിച്ചതും അമേരിക്കൻ ഐക്യനാടുകളിലെ വെർമോണ്ടിലെ തെക്കൻ ബർലിംഗ്ടൺ ആസ്ഥാനവുമായുള്ള ഒരു അന്താരാഷ്ട്ര ലാഭേതര സംഘടനയാണ്.
എല്ലാവർക്കും തുല്യ അവകാശങ്ങളുള്ള ഒരു സ്ഥായിയായ ഗ്രഹം എന്നതാണ് സംഘടനയുടെ കാഴ്ച്ചപ്പാട്.
പോത്തൻകോട് ബ്ലോക്ക് പഞ്ചായത്ത്
തിരുവനന്തപുരം ജില്ലയിലെ , തിരുവനന്തപുരം താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് പോത്തൻകോട് ബ്ലോക്ക് പഞ്ചായത്ത് .
കഴക്കൂട്ടം പഞ്ചായത്ത് നഗരസഭയോട് കൂട്ടിച്ചേർത്തതോടെയാണ് ഇത് പോത്തൻകോട് ബ്ലോക്ക് പഞ്ചായത്ത് എന്നാക്കി മാറ്റിയത്.
കഴക്കൂട്ടം ബ്ളോക്ക് പഞ്ചായത്തിന് 133.38 ചതുരശ്ര കിലോമീറ്റർ വിസ്തീർണ്ണവും 14 വാർഡുകളുമുണ്ട്.
വടക്കുഭാഗത്ത് ചിറയിൻകീഴ് ബ്ളോക്കും, കിഴക്കുഭാഗത്ത് നെടുമങ്ങാട്, വാമനപുരം ബ്ളോക്കുകളും, തെക്കുഭാഗത്ത് തിരുവനന്തപുരം റൂറൽ ബ്ളോക്കും പടിഞ്ഞാറുഭാഗത്ത് അറബിക്കടലുമാണ് കഴക്കൂട്ടം ബ്ളോക്ക് പഞ്ചായത്തിന്റെ അതിരുകൾ.
ഗ്രാമപഞ്ചായത്തുകൾ ശ്രീകാര്യം ഗ്രാമ പഞ്ചായത്ത് പോത്തൻകോട് ഗ്രാമ പഞ്ചായത്ത് മംഗലപുരം ഗ്രാമ പഞ്ചായത്ത് അണ്ടൂർക്കോണം ഗ്രാമ പഞ്ചായത്ത് കഠിനംകുളം ഗ്രാമ പഞ്ചായത്ത് കഴക്കൂട്ടം ഗ്രാമ പഞ്ചായത്ത്
വിലാസം
കഴക്കൂട്ടം ബ്ലോക്ക് പഞ്ചായത്ത് കഴക്കൂട്ടം - 695582 ഫോൺ : 0471 2418258 ഇമെയിൽ : bdokzmtvm@sancharnet.in അവലംബം ബാഹ്യ കണ്ണികൾ http://www.trend.kerala.gov.in Archived 2019-09-02 at the Wayback Machine .
http://lsgkerala.in/kazhakuttomblock Archived 2019-12-26 at the Wayback Machine .
പോപ്പിൻസ് ഇംഗ്ലീഷ് വിലാസം https://ml.wikipedia.org/wiki/Poppins
വി.കെ. പ്രകാശ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് പോപ്പിൻസ് .
അഞ്ച് ജോഡികളായി പത്ത് നടീനടന്മാരാണ് ഈ ചിത്രത്തിൽ പ്രധാനവേഷങ്ങളിൽ അഭിനയിച്ചിരിക്കുന്നത്.